### Beslutning

Sagen blev udsat.

Forvaltningen fremsender et kort notat om de forslag, som blev fremsat på foretrædet, herunder om forvaltningen fastholder de foreslåede ændringer til Temaplan for erhvervsarealer i [adresse] og i bekræftende fald baggrunden herfor, til udvalget. Notatet bør indeholde kortmateriale vedrørende de i notatet beskrevne områder.

Offentlig fremlæggelse af ændringer til forslag til Temaplan for erhvervsarealer i [adresse]. Tillæg nr. 66 til Kommuneplan 2017.

### Resumé

Temaplan for erhvervsarealer er et tillæg til Kommuneplan 2017, der fastlægger nye kommuneplanrammer for byens erhvervsarealer.

Byrådet vedtog d. 29. april 2020 indstillingen om Temaplan for erhvervsarealer i [adresse]. Vedtagelsen betød, at forslaget til Temaplan for erhvervsarealer sammen med miljøvurderingen blev sendt i offentlig høring i otte uger. Derudover betød det, at et forslag til en samlet strategi for den fremtidige udvikling af [adresse] erhvervsarealer skulle fremlægges for byrådet sammen med indstillingen om endelig vedtagelse af temaplanen.

Den offentlige høring af forslag til temaplan for erhvervsarealer har givet anledning til visse ændringer i de foreslåede rammer, der er fremlagt i forbindelse med i temaforslaget.  Derfor foreslås det, at ændringsforslagene sendes i offentlig høring i to uger.

Teknik og Miljø og Borgmesterens Afdeling har udarbejdet et forslag til en samlet strategi- og handlingsplan for udvikling og monitorering af erhvervsarealerne i [adresse]. Strategien består af følgende fire indsatsområder:

1. Løbende monitorering af alle erhvervsområder og forstærket dialog med virksomhederne,

2. Signal om fastholdelse af erhvervsområder,

3. Udvikling og fortætning af bebyggede erhvervsområder

4. Udvikling og markedsføring af ubebyggede erhvervsarealer. Med brugen af disse strategiske virkemidler vil [adresse] også i fremtiden have attraktive erhvervsområder.

### Indstilling

At 1) de indkomne høringsbidrag fra ”Erhvervsområdernes fremtid” besvares, som det fremgår af bilag 1, og

At 2) ændringsforslag til Temaplan for erhvervsarealer i [adresse], som fremgår af bilag 5, godkendes til offentlig fremlæggelse i to uger, og

At 3) forslaget til en samlet strategi- og handlingsplan, som fremgår af bilag 6, for den fremtidige udvikling og monitorering af [adresse] erhvervsarealer vedtages.

### Sagens forløb

19-10-2020 Magistraten

Fremsendes til [adresse] med bemærkning, at Magistraten i mødet den 19. oktober 2020 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 2. oktober 2020.

Sine Rasmussen tog forbehold.

 04-11-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 4. november 2020.
 11-11-2020 Teknisk Udvalg

Sagen blev udsat.

Forvaltningen fremsender et kort notat om de forslag, som blev fremsat på foretrædet, herunder om forvaltningen fastholder de foreslåede ændringer til Temaplan for erhvervsarealer i [adresse] og i bekræftende fald baggrunden herfor, til udvalget. Notatet bør indeholde kortmateriale vedrørende de i notatet beskrevne områder.

 16-11-2020 Teknisk Udvalg
Beslutning ikke frigivet